มีตกขาวเยอะปกติคะ มีสีเหลืองไหลเยอะมากจนต้องใส่ผ้าอานามัยเลยคะ ไหลตลอดเวลาทุกวัน มีกลิ่นเหม็นๆด้วยคะ และมีอาการคัน เวลามีอะไรกับแฟนจะแสบละเจ็บมากๆเลยคะ อาการแบบนี้เป้นอะไรคะ อันตรายมั๊ย มีวิธีรักษายังไงบ้างคะ
สวัสดีค่ะ การที่ตกขาวมีปริมาณมากไปกว่าปกติ มีกลิ่นเหม็น หรือมีสีที่เเตกต่างไปจากเดิม เช่น สีเหลือง สีน้ำตาล หรือปนเลือด มีโอกาสสูงค่ะ ที่น่าจะเป็นตกขาวที่ผิดปกติ (Leukorrhea)ตกขาวโดยทั่วไป สามารถเกิดได้จากหลายสาเหตุ ซึ่งส่วนมาก จะเกิดจากการที่มีการติดเชื้อในช่องคลอดค่ะ เช่น-การติดเชื้อรา (Vulvovaginal candidiasis) มีลักษณะตกขาวเป็นก้อน คล้ายนมบูด มีอาการเเสบคันช่องคลอด หรืออวัยวะเพศภายนอกร่วมด้วย-แบคทีเรีย (Bacterial vaginosis) มีตกขาวปริมาณเพิ่มมากขึ้น มีกลิ่นเหม็น แสบคันช่องคลอดไม่มาก-ปรสิต (Trichomonas vaginalis) ตกขาวมีปริมาณเยอะขึ้น มีสีเหลืองปนเขียว มีฟอง แสบคันช่องคลอดมาก คู่นอนอาจมีสารคัดหลั่งลักษณะคล้ายกันออกจากอวัยวะเพศหรืออาจเป็นกลุ่มหนองใน ได้เช่นเดียวกันค่ะ ถ้ามีอาการปวดท้องน้อยอาจต้องระวังการติดเชื้อในอุ้งเชิงกรานร่วมด้วยค่ะทั้งนี้ อาการเหล่านี้สามารถเกิดขึ้นได้ค่ะ เเละสามารถรักษาได้ด้วยการรับประทานยา หรือเหน็บยา หรือฉีดยา ขึ้นอยู่กับว่าเป็นการติดเชื้อเเบบไหนค่ะ เเนะนำให้ไปพบเเพทย์เพื่อทำการตรวจอย่างละเอียดเเละเลือกยาที่เหมาะสมค่ะ